Правесці школьны выпускны баль у запаведніку — чаму б і не? Сёлета ўпершыню запаведнік прапануе выпускнікам такую паслугу. Падлеткі змогуць адпачыць на экалагічнай сцяжыне, палюбавацца на звяроў у лясным заапарку, наведаць музей прыроды. Можна накрыць сталы ў турыстычным стылі прама ў альтанках. А ў рэстаране “Сергуч” і кафэ “Лясная карчма” гарантаваны цікавыя вечары з анімацыйнымі праграмамі на любы густ. Напрыклад, падарожжа ў мінулае, усемагчымыя шоу з удзелам фокуснікаў, каскадзёраў і г.д. Выдзеліць запаведнік і свой транспарт, папярэдне яго ўпрыгожыўшы, — у якасці бонуса.